《寿竹西》
宋代·丘葵

中秋八月朔，人在竹之西。
讲席朝齐听，吟寮夜独栖。
交情今管鲍，清操古夷齐。
却笑苔矶老，畏人头愈低。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。